**J e l e n t é s  
Salföld Község Önkormányzata Képviselő-testületének  
2018. május 16-i nyilvános ülésére**

**Tárgy: Jelentés a lejárt határidejű képviselő-testületi határozatok végrehajtásáról**

**Előterjesztő: Fábián Gusztáv polgármester**

Tisztelt Képviselő-testület!

A Képviselő-testület lejárt határidejű határozatainak végrehajtásáról az alábbiakban számolok be:

**2/2018. (II. 15.) HATÁROZATA**

***Kötelező felvételt biztosító általános iskolai körzethatárok véleményezéséről***

Salföld Község Önkormányzata Képviselő-testülete a Veszprém Megyei Kormányhivatal Veszprémi Járási Hivatal által elkészített a kötelező felvételt biztosító általános iskolai körzethatárokat meghatározó tervezetet megismerte, és az előterjesztés szerinti tartalommal azt elfogadja.

Képviselő-testület felkéri a jegyzőt helyettesítő aljegyzőt, hogy a határozatot a Veszprém Megyei Kormányhivatal Veszprémi Járási Hivatal részére küldje meg.

Felelős: Tóthné Titz Éva, jegyzőt helyettesítő aljegyző

Határidő: 2018. február 15.

**Kormányhivatal döntésről értesítve**

**3/2018. (II. 15.) HATÁROZATA**

***A belső ellenőrzési feladatok ellátásáról***

Salföld Község Önkormányzata Képviselő-testülete a belső ellenőrzési feladatokat polgári jogi jogviszony keretében, külső szolgáltató bevonásával kívánja ellátni. Felhatalmazza a jegyzőt helyettesítő aljegyzőt, hogy a Kővágóörsi Közös Önkormányzati Hivatal képviseletében kössön szerződést Kövessiné Müller Katalin egyéni vállalkozóval 2018. évre 1.800.000 Ft (áfa mentes) díjazásért a belső ellenőrzési feladatok ellátására, mely terjedjen ki a Kővágóörsi Közös Önkormányzati Hivatalra, a Hivatalt alkotó önkormányzatokra, ezen önkormányzatok tagságával működő társulásokra és a Hivatalhoz rendelt költségvetési szervekre.

Vállalja, hogy a belső ellenőrzési feladatok ellátásáért fizetendő díjazás lakosságarányosan rá eső részét a Kővágóörsi Közös Önkormányzati Hivatal részére 2018. július 31-éig átadja.

Felelős: Tóthné Titz Éva, jegyzőt helyettesítő aljegyző

Határidő: azonnal

**Kövessiné Müller Katalin döntésről értesítve**

**4/2018. (II. 15.) HATÁROZATA**

***A Kővágóörsi Közös Önkormányzati Hivatal 2018. évi közbeszerzési tervéről***

Salföld Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján a Kővágóörsi Közös Önkormányzati Hivatal, mint ajánlatkérő által 2018. évben lefolytatandó közbeszerzési eljárások éves tervét nemleges megjelöléssel jóváhagyja.

Felelős: Tóthné Titz Éva, jegyzőt helyettesítő aljegyző

Határidő: folyamatos

**Intézkedést nem igényel**

**5/2018. (II. 15.) HATÁROZATA**

***A Kővágóörsi Közös Önkormányzati Hivatal 2018. évi költségvetésének elfogadásáról***

Salföld Község Önkormányzata Képviselő-testülete a Kővágóörsi Közös Önkormányzati Hivatal 2018. évi költségvetését elfogadja azzal, hogy a 2018. évi költségvetés kizárólag kötelező feladatokat tartalmaz, továbbá, hogy a 2018. évi kafetéria keret bruttó 200.000 Ft/fő, hogy a Képviselő-testület a Közös Hivatal alkalmazásában állók részére munkába járás költségtérítése címen biztosítja a személyi jövedelemadóról szóló 1995. évi CXVII. törvény 25. § (2) bekezdésében meghatározott összeget, valamint, hogy az adható illetmény előleg összege a felvétel időpontjában a költségvetési főösszeg 3 % - át nem haladhatja meg.

**Intézkedést nem igényel**

**6/2018. (II. 15.) HATÁROZATA**

***Bizottság álláspontjának elfogadásáról***

Salföld Község Önkormányzata Képviselő-testülete a képviselő-testületek által delegált tagokból felállított bizottság kialakult - előterjesztés szerinti - álláspontját, mely a szeptemberi költségvetés módosítás kapcsán felmerült kérdést vizsgálta meg, elfogadja.

**Intézkedést nem igényel**

**11/2018. (II. 19.) HATÁROZATA**

***A 2018. évi közbeszerzési tervről***

Salföld Község Önkormányzata Képviselő-testülete a közbeszerzésekről szóló 2015. évi CXLIII. törvény 42.§-a alapján az Önkormányzat, mint ajánlatkérő által 2018. évben lefolytatandó közbeszerzési eljárások éves tervét nemleges megjelöléssel jóváhagyja.

Megbízza a polgármestert, hogy az esetlegesen közbeszerzéssel érintett fejlesztéseket, beruházásokat kísérje figyelemmel.

Felelős: Fábián Gusztáv polgármester

Határidő: folyamatos.

**Intézkedést nem igényel**

**12/2018. (II. 19.) HATÁROZATA**

***2018. évi rendezvénytervről***

Salföld Község Önkormányzata Képviselő-testülete a 2018. évi rendezvénytervet elfogadja az alábbi módosítással:

* június 16-i Halászlé főző verseny törlésre kerül.

Felelős: Fábián Gusztáv polgármester.  
Határidő: folyamatos.

**Rendezvények tartása folyamatos**

**13/2018. (II. 19.) HATÁROZATA**

***A vendégház igénybevételéért fizetendő szállásdíj meghatározásáról***

Salföld Község Önkormányzata Képviselő-testülete a Salföld, Kossuth u. 27. szám alatt lévő 4 fő elhelyezésére szolgáló vendégházát magánszálláshely céljára kívánja hasznosítani, melyért 2018. évben fizetendő szállásdíjakat az alábbiak szerint határozza meg:

2018. április 01-től 2018. június 30-ig és 2018. szeptember 1-től 2018. december   
31-ig

1-2 fő esetében 6.000.-Ft/nap

3 fő esetében 8.000.-Ft/nap

4 fő esetében 10.000.-Ft/nap

2018. július 01-től 2018. augusztus 30-ig

1-2 fő esetében 8.000.-Ft/nap

3-4 fő esetében 11.000.-Ft/nap

Legkisebb szállásfoglalás minimum két éjszaka.   
Az ár nem tartalmazza az idegenforgalmi adót.

Felelős: Fábián Gusztáv polgármester  
Határidő: azonnal.

**Intézkedést nem igényel**

**14/2018. (II. 19.) HATÁROZATA**

***Ábrahámhegy Polgárőr Egyesület támogatásának elszámolásáról***

Salföld Község Önkormányzata Képviselő-testülete, az Ábrahámhegy Polgárőr Egyesület (8256 Ábrahámhegy, Badacsonyi u. 13.) részére nyújtott, 2017. évre vonatkozó támogatással való elszámolást elfogadja.

Felelős: Fábián Gusztáv polgármester  
Határidő: azonnal.

**Intézkedést nem igényel**

**15/2018. (II. 19.) HATÁROZATA**

***Ábrahámhegy Polgárőr Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy az Ábrahámhegy Polgárőr Egyesületet (Székhely: 8256 Ábrahámhegy, Badacsonyi u. 13.) (továbbiakban: Egyesület) egyszeri 30.000 Ft-tal, azaz Harmincezer forinttal támogatja.   
A támogatás kifizetése egy összegben utalással történik az Egyesület pénztára javára.   
A támogatás célja: Az Egyesület működési kiadásainak támogatása  
A felhasználás határideje: 2018. december 31.  
Az Egyesület a támogatásról 2019. január 31.-ig köteles elszámolni.  
A támogatási cél kormányzati funkciója: 031060 Bűnmegelőzés  
Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2018. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés megkötésre került**

**16/2018. (II. 19.) HATÁROZATA**

***Kővágóörsi Önkéntes Tűzoltó Egyesület támogatásáról***

Salföld Község Önkormányzata Képviselő-testülete az államháztartáson kívüli forrás átvételére és átadására vonatkozó szabályokról szóló 17/2013. (XI. 19.) önkormányzati rendelete (a továbbiakban: Ör.) alapján elhatározza, hogy a Kővágóörsi Önkéntes Tűzoltó Egyesületet (Székhely: 8254 Kővágóörs, Dózsa Gy. u. 1.) (továbbiakban: Egyesület) egyszeri 40.000 Ft-tal, azaz Negyvenezer forinttal támogatja.   
A támogatás kifizetése egy összegben utalással történik az Egyesület pénztára javára.   
A támogatás célja: Az Egyesület működési kiadásainak támogatása  
A felhasználás határideje: 2018. december 31.  
Az Egyesület a támogatásról 2019. január 31.-ig köteles elszámolni.  
A támogatási cél kormányzati funkciója: 032020 Tűz- és katasztrófavédelmi tevékenységek.

Utasítja a polgármestert, hogy fenti támogatásról a Képviselő-testület döntésének megfelelő tartalommal kössön megállapodást az Egyesülettel, ami terjedjen ki az Ör. 4. § (2) bekezdésében meghatározottakra.

Utasítja a polgármestert, hogy a megállapodás megkötését követően intézkedjen fenti összeg kifizetéséről.

Utasítja a polgármestert, hogy az elszámolás benyújtásáról, illetve annak elmaradásáról számoljon be a Képviselő-testületnek.

Felelős: Fábián Gusztáv, polgármester

Határidő:

* a megállapodás megkötésére: 2018. március 31.
* az összeg kifizetésére: a megállapodás megkötését követően, az abban foglaltak szerint
* beszámolás: az elszámolást, illetve elmaradása esetén az arra biztosított határidő lejártát követő testületi ülésen.

**Támogatási szerződés megkötésre került**

**17/2018. (II. 19.) HATÁROZATA**

***A falugondnoki szolgálat 2018. évi továbbképzési terve jóváhagyásáról***

Salföld Község Önkormányzata Képviselőtestülete a falugondnoki szolgálat 2018. évi továbbképzési tervét a javaslat „B” pontja szerint jóváhagyja.

Utasítja a polgármestert, hogy a döntésről a falugondnokot tájékoztassa.

Felelős: Fábián Gusztáv polgármester

Határidő: azonnal.

**Falugondnok döntésről értesítve**

**18/2018. (II. 19.) HATÁROZATA**

***A falugondnoki szolgálat Szakmai Programjának elfogadásáról***

Salföld Község Önkormányzata Képviselő-testülete a falugondnoki szolgálat Szakmai Programját a módosításokkal elfogadja.

Felelős: Fábián Gusztáv, polgármester  
Határidő: azonnal.

**Falugondnok döntésről értesítve**

**19/2018. (II. 19.) HATÁROZATA**

***Salföldi Műhely Népfőiskola Egyesülettel való együttműködésről***

Salföld Község Önkormányzat Képviselő testülete a Salföldi Műhely Népfőiskola Egyesület Együttműködési ajánlatát megtárgyalta, és annak hiányossága miatt úgy döntött, hogy az együttműködési megállapodást nem írja alá.

A Képviselő-testület felkéri a Polgármester, hogy a döntésről az Egyesületet értesítse.

Felelős: Fábián Gusztáv polgármester  
Határidő: március 15.

**Népfőiskola döntésről értesítve**

**19/2018. (II. 19.) HATÁROZATA**

***Faluszépítő Bizottság létrehozásának lehetőségéről***

Salföld Község Önkormányzat Képviselő testülete a Faluszépítő Bizottság létrehozását a jelenlegi jogszabályok alapján nem tartja megalapozottnak.

A Képviselő-testület felkéri a Polgármestert, hogy a döntésről az érintetteket értesítse.

Felelős: Fábián Gusztáv polgármester  
Határidő: március 15.

**Érintettek döntésről értesítve**

**21/2018. (II. 19.) HATÁROZATA**

***Megállapodás Badacsonytomaj Város Önkormányzat és Ábrahámhegy,   
Salföld Községek Napközi Otthonos Óvodai Ellátását Biztosító Intézményi Társulása területéről bejáró óvodás gyermekek szállításáról***

Salföld Község Önkormányzatának Képviselő-testülete Badacsonytomaj Város Önkormányzat és Ábrahámhegy, Salföld Községek Napközi Otthonos Óvodai Ellátását Biztosító Intézményi Társulása területéről bejáró óvodás gyermekek szállítására vonatkozó – az előterjesztés mellékletét képező formában és tartalommal – Badacsonytomaj Város Önkormányzatával és Ábrahámhegy Község Önkormányzatával megállapodást köt.

A Képviselő-testület felhatalmazza a Polgármestert a megállapodás aláírására.

Felelős: Fábián Gusztáv polgármester  
Határidő: elfogadásra azonnal, támogatás megkötésére az elfogadást követő 10 munkanap.

**Megállapodás aláírása megtörtént**

**22/2018. (II. 19.) HATÁROZATA**

***gyermekvédelmi ellátásokról szóló önkormányzati   
rendelet megalkotásához hozzájárulásról***

Salföld Község Önkormányzatának Képviselő-testülete a jogalkotásról szóló 2010. évi CXXX. törvény 5.§ (1a) bekezdésében biztosított jogkörében eljárva Badacsonytomaj Város Önkormányzata Képviselő-testületének a gyermekvédelmi ellátásokról szóló önkormányzati rendelet megalkotásához hozzájárul.

Felelős: Fábián Gusztáv polgármester

Határidő: azonnal.

**Badacsonytomaj Város Önkormányzat döntésről értesítve**

**23/2018. (II. 19.) HATÁROZATA**

***betelepítési kvóta elleni csatlakozásról***

Salföld Község Önkormányzata Képviselő-testülete megtárgyalta a „Védjük meg településeinket, védjük meg hazánkat” felhívásról szóló előterjesztést és az alábbi határozatot hozta:

1. Salföld Község Önkormányzata Képviselő-testülete elutasítja a Soros-tervet, és azt, hogy a településünkön bevándorlásszervező irodát működtessenek.

2. Salföld Község Önkormányzata Képviselő-testülete úgy határozott, hogy a településekre komoly fenyegetést jelentő tömeges betelepítés miatt felkéri Magyarország Kormányát, hogy ha kell, jogszabályokkal lépjen fel a Soros-terv és a bevándorlásszervező Soros-szervezetek ellen.

Felelős: Fábián Gusztáv polgármester.  
Határidő: azonnal.

**Határozat kivonat megküldésre került**

**SALFÖLD KÖZSÉG ÖNKORMÁNYZATA**

**KÉPVISELŐ-TESTÜLETÉNEK**

**24/2018. (II. 19.) HATÁROZATA**

***Észak-Balatoni Térség Regionális Települési Szilárdhulladék   
Kezelési Önkormányzati Társulás beszámolójáról***

Salföld Község Önkormányzata Képviselő-testülete az Észak-Balatoni Térség Regionális Települési Szilárdhulladék Kezelési Önkormányzati Társulás 2017. évre szóló beszámolóját megismerte, és azt tudomásul veszi.

A Képviselő-testület felkéri a polgármestert, hogy a döntésről az érintettet értesíteni szíveskedjen.

Felelős: Fábián Gusztáv polgármester  
Határidő: március 15.

**Társulás döntésről értesítve**

**25/2018. (II. 19.) HATÁROZATA**

***az MNV Zrt és Salföld Község Önkormányzata   
közötti vagyonkezelési szerződésről***

Salföld Község Önkormányzat Képviselő testülete a vagyonkezelési szerződés tervezetet megismerte és annak ismeretében a szerződés aláírását nem támogatja.

A Képviselő-testület felkéri a Polgármester, hogy a döntésről az MNV Zrt.-t értesítse.

Felelős: Fábián Gusztáv polgármester  
Határidő: azonnal.

**MNV Zrt döntésről értesítve**

**26/2018. (II. 19.) HATÁROZATA**

***polgármester szabadságának ütemezéséről***

Salföld Község Önkormányzata Képviselő-testülete Fábián Gusztáv, polgármester 2018. évi szabadságának ütemezését az alábbiak szerint hagyja jóvá:

* június hónapban 13 nap,
* augusztus hónapban 22 nap,
* október hónapban 22 nap

Felelős: Fábián Gusztáv polgármester.  
Határidő: folyamatos.

**Intézkedést nem igényel**

**27/2018. (II. 19.) HATÁROZATA**

***A szociális és gyermekjóléti alapellátások intézményi   
térítési díjainak meghatározásáról***

Salföld Község Önkormányzat Képviselő-testülete a Tapolca Környéki Önkormányzati Társulás Társulási Tanácsa a fenntartásában működő Balaton-felvidéki Szociális, Gyermekjóléti és Háziorvosi Ügyeleti Szolgálat által biztosított szociális és gyermekjóléti alapellátások intézményi térítési díjainak meghatározásáról szóló előterjesztést megtárgyalta.

Az előterjesztésben javasolt térítési díjakat az alábbi mentességekkel, kedvezményekkel kiegészítve fogadja el.

A házi segítségnyújtás tekintetében a társulás által elfogadotton túl, az intézményi térítési díjból további kedvezményt biztosít a következők szerint:

- személyi gondozás esetében az első kategóriában 8,5 %,

- személyi gondozás esetében a második kategóriában 11 %,

- személyi gondozás esetében a harmadik kategóriában 15 %,

- személyi gondozás esetében a negyedik kategóriában 19 %,

Felkéri a polgármestert, hogy a döntésről szóló határozatot küldje meg a Társulás elnökének további intézkedés végett.

Felelős: Fábián Gusztáv polgármester  
Határidő: azonnal.

**Társulás döntésről értesítve**

**29/2018. (IV. 12.) HATÁROZATA**

***Salföld 35 helyrajzi számú ingatlan tulajdonosának felszólításáról***

Salföld Község Önkormányzata Képviselő-testülete felszólítja a Salföld 35 helyrajzi számú ingatlan tulajdonosát, hogy a Salföld 35 és 42 helyrajzi számú ingatlanok közötti kerítést a felszólítás kézhezvételétől számított 30 napon belül helyezze vissza az eredeti telekhatárra.

Amennyiben a megállapított határidőn belül a kerítés visszahelyezését nem végzi el, úgy Salföld Község Önkormányzata birtokvédelmi pert kezdeményez.

A képviselő-testület felkéri a polgármestert, hogy az ingatlan tulajdonosát a döntésről értesítse.

Felelős: Fábián Gusztáv polgármester

Határidő: a határozat kézhezvételétől számított 30 nap

**Felszólítás megtörtént**

**31/2018. (IV. 12.) HATÁROZATA**

***Önkormányzati feladatellátást szolgáló fejlesztések támogatási***

***pályázaton való részvételről***

Salföld Község Önkormányzata Képviselő-testülete dönt arról, hogy az „Önkormányzati feladatellátást szolgáló fejlesztések támogatási pályázat ac) alpontjára pályázatot nyújt be.

A pályázat keretében az alábbi fejlesztést kívánja megvalósítani: Salföld, Kossuth utca 28 helyrajzi számú ingatlanon elhelyezkedő orvosi rendelő tetőfelújítása.

A képviselő-testület felkéri a polgármestert, hogy a pályázat benyújtásában eljárjon.

Felelős: Fábián Gusztáv polgármester

Határidő: azonnal

**Pályázat benyújtásra került**

**33/2018. (IV. 25.) HATÁROZATA**

***Önkormányzati feladatellátást szolgáló fejlesztések támogatási pályázat   
kapcsán érkezett árajánlatok elbírálásáról***

Salföld Község Önkormányzata Képviselő-testülete az önkormányzati feladatellátást szolgáló fejlesztések támogatási pályázat kapcsán beérkezett ajánlatok elbírálásáról az alábbi döntést hozta:

A salföldi orvosi rendelő tetőszerkezetének felújítására a Csécs és Társa Kereskedelmi és Építőipari Bt (8253 Révfülöp, Káli u. 36.) árajánlatát elfogadja bruttó 3.637.039 Ft összegben.

Az igényelt támogatás összege 3.455.187 Ft, amely a tervezett beruházás költségének 95%-a.   
A fennmaradó 5%-ot (181.852 Ft), mint önerőt a Képviselő-testület a 2018. évi költségvetésbe betervezett tartalék terhére biztosítja.

A képviselő-testület felkéri a polgármestert a pályázat benyújtására.

Felelős: Fábián Gusztáv polgármester.

Határidő: azonnal.

**Pályázat benyújtásra került**

**Határozati javaslat:**

**SALFÖLD KÖZSÉG ÖNKORMÁNYZATA KÉPVISELŐ-TESTÜLETÉNEK**

**/2018. (V. 16.) HATÁROZATA**

**Jelentés elfogadásáról**

Salföld Község Önkormányzat Képviselő-testülete a lejárt határidejű képviselő-testületi határozatok végrehajtásáról szóló jelentést elfogadja.

Fábián Gusztáv  
 polgármester  
Kővágóörs, 2018. május 10.